[bookmark: _GoBack]Милица Ђуров, сценографкиња

Рођена у Београду. Дипломирала 1999. године на Факултету примењених уметности у Београду – одсек Сценографија, где 2003. године магистрира у области Филмске и ТВ сценографије. Титулу доктора наука, у области Теорије уметности и медија, стиче 2010. године на Универзитету уметности у Београду.
Академску каријеру започиње 2001. године на Академији уметности у Београду. Као гостујући професор радила је на више уметничких факултета у земљи и региону (Академији умјетности у Бањој Луци, Факултету драмских уметности у Београду и Факултету драмских умјетности у Цетињу). На Факултету примењених уметности у Београду запослена је од октобра 2018. године на одеску Сценографија.
Аутор је преко деведесет сценографија и костимографија за позориште, филм и ТВ. Добитница је бројних награда (Велика награда Мајске изложбе „Генеза“ 2024., Годишња награда УЛУПУДС-а за 2019./2015./2014./2010. годину; Годишња награда за сценографију „Марија Кулунџић“ Малог позоришта „Душко Радовић“, за представу „Цар је го!“ М. Машовић-Николић, 2016. године; Награда "Крстомир Миловановић" 16. фестивала "Дани Зорана Радмиловића" за визуелни идентитет представе "Госпођа министарка" Б. Нушића, Народног позоришта Републике Српске из Бањалуке, 2007. године; Плакета 38. Мајске изложбе за сценографију представе „Емигранти“ С. Мрожек, Народног позоришта Ниш, 2006. године; Награда за сценографију предстве „X+Y=0“ Б. Пекића – позоришног фестивала „Борини позоришни дани“, Врање, 2004. године; и др.). До сада је имала једанаест самосталних изложби и учествовала на преко шесдесет групних изложби у земљи и иностранству.
Ауторка је више стручних научних радова и књиге о савременој позоришној сценографији Сценске слике: 2010-2016 (издавач "Anonymous said:", 2017). 
Члан је УЛУПУДС-а секције Сценографија и костимографија од 2001. године 

